
De M. Valerii Messallae aetate. 

Ovidius poeta sicut ad litterarum studia extremo Augusti principatu Romae exercitata 
ita ad vitas ipsorum hominum litteratorum cognoscendas plurimum yalet epistulis in exsilio 
conscriptis. Atque virorum eorum yitas, ad quos poeta epistulas aliquas misit, quatenus quis 
expiscari adhuc potuerit, Graeberum, hominem eximiao doctrinae intentissimaeque curae ac 
diligentiae, reliquis auctoribus et monumentis circumspectis praestitisse puto ^). Iliorum autem 
omnium Fabio Maximo excepto nemo animum meum magis tenebat quam Messalinus et Cotta 
MaximuSy filii Messallae Corvini. De quibus quae exposuit Graeberus, cum persequerer, etiam 
in vitam patris mihi inquirendum erat. Cuius viri nobilissimi de aetate nuper egregie dispu- 
tavit Nipperdeius '). Sed cum postea 0. Gruppius') auctoritate veterum scriptorum specie et 
secum et contra Nipperdeium conseutientium, quae ille consecutus erat, dcturbasse sibi visus 
sit, nobis proposuimus hoc loco via a Nipperdeio munita rem retractare et, si fieri possit, augere. 

Messallae de anno et natali et fatali alius aliam protulit sententiam. Yitam eius enim 
pertinere voluit Scaligerus*) et C. Fr. Hermannus^) ab a. 67 a. Chr. ad a. 5 p. Chr., Wiesius^) 
ab a. 74 a. Chr. ad a. 2a. Chr., Henr. Meyerus') ab a. 69 a. Chr. ad medium Augusti princi- 
patum, Nipperdeius®) ab a. 64 a. Chr. ad a. 9 p. Chr., 0. Gruppius^) ab a. 59 a. Chr# ad a. 
13 p. Chr., Arnoldus Schaeferus^®) et Graeberus") ab a. 65 a. Chr. ad a. 8 p. Chr.") 



') Duabua in diss. Qaaest. Ovid. pars prior Elberfeld 1881 et UnterBuchungen uber Ovids Briefe aus 
der Verbannung. II. Teil, ibid. 18S4. 

^) MuB. Rhen. XIX p. 281 ss. Ex Nipperdeio Yaleton, qui ultimus quantum scio yitam Messallae scripsit 
(Groning. 1874), fere omnia, quae de hac re dicit, ita sumpsit, ut, quae ille germana lingua exposuerat, in latinam 
Terteret 

3) Quaest. Annaeanae. Sedini 1873 p. 33—35. 

^) In notis ad Eusebium p. 180 coniciens: „Hieronymum properantem et aliud agentem tempus obitaa 
Pollionis et Messallae commutasse'*. 

^) De script. ill., quorum tempora Hier. ad Euseb. chron. adnotavit. 

^) De MesB. Corvini vita et studiis doctrinae. Beroi. 1829 p. 43 ss. 

^) Orat. Roman. fragm. aux. et emend. Duebner, Parisiis 1837 fr. LXXXV (p. 326). 

8) L. c. •) L. c. 

^) In libro, quo breviter de font. hist. rom. exposuit 11. p. 100. 
«') Quaest. Ovid. Elberfeld. 1881 p. XVI. 

'^) Burghesium (Giornale Arcadico XVI), quem Nipperd. saepius laudat, inspicere mihi non licuit — 
Neque ubique respexi Georg. Wartenbergium Quaest Ovid. Berol. 1884, qul p. 4—13 de caasa nostra sagaciter 
disputat, qnla haec iam scripta erant, cum liber ille in manns venit. Libenter autem fateor me saepe cam eo con- 
grnere; de comploribus autem locis, in quibus discrepo et quos interea immutavi, res mihi cam eo erit. 



Quorum virorum doctorum omnium sententias ut tentemus, fieri vix posse vides; id 
potius agendum erit, ut auctores, qui huc spcctant, audiamus et examinemus. 

Auctores autem nobis consulendi sunt omnino quattuor: Hieronymus, Tacitus, Frontinus, 
Ovidius. Atque Hieronymus^*) ad a. Abr. 1958, qui annus est 59 a. Chr. adnotat: „Me8sala 
Corvinus orator nascitur et Titus Livius Patavinus scribtor historicus". Idem ad a. Abr. 2029, 
qui annus est 13 p. Chr. : „Messala Corvinus orator ante biennium quam moreretur ita me- 
moriam ac sensum amisit, ut vix pauca verba coniungeret, et ad extremum ulcere sibi circa 
sacram spinam nato inedia se confecit anno aetatis LXXIP*). 

Alter testis Tacitus in dial. de or. c. 17 haec habet : „nam Corvinus in medium usque 
Augusti principatum, Asinius paene ad extremum duravit." 

Tertius Frontinus de aquae duct. c. 99 narrat Messallae Tuberone et Fabio Maximo 
css. (a. 11 a. Chr.) curatori aquarum facto successisse Capitonem Planco et Silio css. (a. 13 
p. Chr.) 

Hic paulisper, antequam ad quartura accedamus, subsistendum est. Hieronymum qui- 
dem ex Suetonio, auctore perquam gravi ac fido, hausisse quis nesciat? Attamen cum fontis 
sui verba non presserit, sed ad usum suum submutaverit et inverterit, saepe erravit. Tacitum 
autcm nostro loco depravatum esse luce clarius est. Nam cum imperium Augusti ab a. 43 a. 
Chr. usque ad a. 14 p. ,Chr. deducat^*^), Mcssallae, si circa medium eius principatum elatus 
esset, mors ad a. 14 a. Chr. nobis adb'gaiida erat. Quod quominus statuamus, et aliis locis 
impedimur et Front. 1, c. et Suet. vit. Aug. c. 58, ubi (a. 2 a. Chr.^^) Messalla consensu senatus 
populique Romani Augustum patrem patriae appellat. Quare Taciti locus abiciendus est. 

Restat Frontinus, homo, quippe qui actis pubUcis usus sit, fidc dignissimus. Quam 
ob rem Gruppius reliquis testibus postpositis huic esse credendura ceusuit. Quod et ego non 
negaverim. Sed Frontinus quid ait? Messallam illo anno mortuum? Minime! illi successo- 
rem esse constitutum. En Gruppius me provoeabit ad Hieronymum atque argumentabitur hunc 
certis verbis affirmare anno illo 13 Messallam esse defunctum: cui testimonio cum accedat 
locus ille Frontinianus, ex uno teste fieri duo'; rem igitur esse firmam atque certam. 

Cui opinioni, quamquam non pauca dubitationem movero infra videbimus, faverem, ni 
quartus auctor obluctaretur Ovidius*''). Sed is de Messalla ex Pont. I, 7, quae epistula Messa- 
lino filio data est, hos facit versus 29 — 30: 

cui nos et lacrimas, supremum in funere munus, 
et dedimus medio scripta canenda foro. 
Confiteturne his verbis poeta se funeri Messallae ipsum adfuisse? Opponi potest carmen illud, 
quod poeta spectat, Tomis Romam esse missum, ubi a populo caneretur. Sed merito Nipper- 
deius repugnat dicens verbis ,in funere^ poetara dilucide ostendere se adfuisse. Quam causam 



") Eusebi chron. can. lib. ed. Alfr. Schoene p. 137. 

'*) Ibid. p. 147. Sic omnes cdd. Solus F. exhibet LXXVII, liber haud spernendus quidem,' qui tamen 
auctoritatem imprimis 11. A et B infringere nequeat. 

^) L. c. : „8tatue sex et quinquagiuta annos, quibus mox divus Augustns rem publicam rexit.*' 

^ Mommeen Mon. Anc. ed. alt. p. 154*. „Pater patriae appellatns est Augustus a. u. c. 752 consul XUI 
cum M. Plautio Silvano die Febr. 5 . . . . Ab senatu populoqne Bomano hunc honorem ei habitum esse 
acribunt .... Suetonius (Aug. 58)*' e. q. s. 

•') Cf. Nipperd. et Wartenb. 11. cc. 



etiain Gruppius comprobayit, sed eo confugit, ut versus illos coutenderet interpolatos esse ab 
liomine quodam, qui cannen a se in honorem Messallae confectum snb Ovidii nomine circum- 
ferri maluerit. Concedam yersus illos posse eici neque sententiarum connexum dirimi; tamen 
in castra Gruppii non trausierim. 

Si enim a. 13 p. Ghr. Messallam obiisse statuamus — nam quod Hieronymus scribit 
eum LXXn annos degisse, cur falsum sit, non perspicio — annus eius natalis est a. 59 a. 
Chr. n. (ci Hier.). Contra hanc sententiam autem pugnant multa. Primum enim ex Cicerone*®) 
discimus Messallam a. 45 more illorum temporum se contuUsse Athenas, ubi litteris operam 
daret. Putabimusne eum puerum quattordecim annorum tunc fuisse? Nonne probabilius est 
eum aetate eadem fuisse, qua Horatius yel Ciceronis filius erant, qui iisdem temporibus ibi 
yersabantur quique erant nati alter a. 65 alter a. 64. Porro Quintilianus eum in causa Aufi- 
diana partem aliquam habuisse nos docet: quae causa, cui Ser. Sulpicius intorfuerit, qui homo 
a. 43 morte abreptus est, ante hunc annum acta est ; habuisset igitur Messalla annos sedecim. 
Sed haec fortasse levia Tidentur; maioris autem ponderis est, quod a. 43 Cicero scribit ad 
Brut, I, 15^*). Verba ipsa apponam: ^Messalam habes . . .. Cave enim existimes, Brute, 
• . . • probitate, constantia, cura, studio rei publicae quidquam illi esse simile; ut eloquentia, 
qua mirabiliter excellit, vix in eo locum ad laudandum habere videatur. Quamquam in hac 
ipsa, sapientia plus apparct; ita gravi iudicio multaque arte se exercuit in verissimo genere 
dicendi. Tanta autem industria est tantumque eyigilat in studio, ut non maxima iDgenio, 
quod in eo summum est, gratia habenda videatur .... praesertim ad Brutum, cui et virtus 
illius non minus quam mihi nota est, et haec ipsa studia, quae laudo, notiora". illum ho- 
minem mirabilem et virtutibus plane divinis praoditum, qui puer sedecim annorum omnes cives 
non solum eloquentia sed etiam rerum publicarum cognitione superaveritl In castris autem 
Philippicis tanta eius erat auctoritas, ut si non primas, tamen secundas ageret**^). Nam prae- 
terquam quod gravissimis ducum consiliis intererat et ipse saepius consiiii auctor exstitit*^), 
Cassius, dux spectati ingenii, in eo summam fiduciam posuit; nam cum in eo esset, ut armis 
decertaretur, „Tav tayfidzwv to fjLaxt^orcaTOv exovza Meaodkav ixikevaev enl %ou de^voi xara- 
ar^aL*^). Cassio autem et Bruto mortuis exercitus summam imperii ei obtulit. Quae omnia 
quantopere ab omni probabilitatis specie abhorreant, si Messalla tum annos septcndecim natus 
erat, neminom fugiet. 

Accedit autem aliud. Erant enim Messallae duo filii, Messalinus et Cotta^^), quos supra 
iam commemoravimus. De' quorum virorum aetate elegantissime disputavit Graeborus 1. c. 
Ovidius enim Cottam adlocutus de patre dicit ex Pont. H, 3, 79 — 80: 

nec, quo sit primum nobis a tempore cultus 
contcndo, fratrem posse referre tuum. 

18) Ad. Att. XII, 32. 

^) NoD igDoro omDes illas epistulas ab homioibDS eaDequam doctis, Zumptio, Orellio, Niebuhrio subdi- 
tivas esse creditas. Tameo cum Nipperdeius et Teuffclius eas geauiDas esse merito docuisse mihi videaDtur, dod 
dubito illis fuDdameDti iDstar uti. 

^) Yell. II, 71: ^Messalla fulgeDtissimus inveDis proximus ia illis castris Bruti Cassique auctoritati*'. 

**) Plut. Brut, *Kn€\ di B^omoq ftkv iaiya . . . AleaadXag St Ko^^lyo; eSixaiov *. 7. i. 

») Ibid. 40. 

28) Hic ab avuDCulo io Cottarum familiam adoptatns est. Ov. ex Pout. III, 2, 107 ss. 



Itaque si ob annos aetatis Messalisus, quaudo primum poeta cum fratre fuisset, Don cogno- 
veraty eum Ovidio aliquanto minorem fuisse apparet. Gonstat autem Messallam post cladem 
Philippicam Antonium secutum in Aegyptum huius yiri rebus favisse, donec furorem eius in 
Gleopatram libidinosum aversatus et detestatus ad partes Octaviani transierit^). Atque cum 
losephus eum a. 40 Romae fuisse tradat, fortasse hoc ipso anno ad Augustum defecit. Jam 
Graeberus recte monet ei ante hoc tempus inde ab anno 44 perpetuis tumultibus agitato 
vix facultatem esse datam uxoris ducendae: inde apparere Messalinum non natum esse ante 
a. 39. Sed eum non ita multo post hoc tempus esse creatum e Tibullo elucet, qui eum inter 
XV viros sacris faciundis adlectum praedicat**). Gum autem TibuUus a. 19 obierit neque 
Messalinus ad honorem illum ante sumptam togam virilem ascendere potuerit*^, etiamsi poeta 
carmen illud inter extrema condiderit, Messalinus non post a. 34 natus est. Gertius autem 
quam his causis tempus significatur, quod Messalinus a. 3 a. Ghr. consul fuit. „ltaque si 
Augusti leges annales anni 727/27 observatas esse in hoc putamus, ante annum 719/35 atque 
si recte habet, quod supra demonstravimus, post annum 715^39 natum hunc esse statuendum 
videtur." Graeberi sunt verha. Sed fortasse longius progredi licet. Mommsenus*®) enim illis 
temporibus homines nobiles nisi triginta quattuor annos natos fere non consules esse factos 
affirmat. Gui mori si Messalinus quoque subiciebatur, post annum 37 non natus est. lam 
voro vix credendum est Messallam et uxorem duxisse et filium genuisse natum viginti annos et 
unum *^). 

Quid? Messalla ipso consul factus est a. 31. Quid autem omni probabilitate magis 
caret quam Augustum, qui pauUo post quemquam ante annum aetatis tricesimum alterum 
exactum consulatum gerere lege vetuit, hunc honorem in Messallam contulisse, cum vix annos 
duodetriginta compleverit ^^) ? 

Denique non omittendum est, quod Suet. Tib. 70 narrat : „In oratione latina secutus est 
(sc. Tiberius) Gorvinum Messallam, quem senem adulescens observaverat". Vides Suetonium hoc 
vix dicere potuisse, si Tiberius, qui a. 42 natus est, septendecim annis Messalla minor fuerit. 

Quae cum ita sint, quod Nipperdeius posuit, Messallam ante a. 59 a. Ghr. natum esse, 
constare intellegitur. 

Sequitur, ut eum ante a. 13 p. Ghr. esse mortuum ostendamus. Ad quam discepta- 
tionem solvendam omnia confert Ovidius poeta. Hunc examinans teste Nipperdeio iam Bur- 
ghesius contendit Messallam defunctum, antequam ille exulatum ierit. Atque unum poetae 



^) App. IV, 38: ,/)tx*<oT*^oc f5« wv 'Avtayvita avyTJv^ M^X^^i xQcnovatjg 'Avtoaviov KXtonaTQaf^ hriuffixpa^fvog eg 
KaitHXQa f/&r^X&(v.** 

«) Ant Jud. XIV, 14. 

26) Tib. I, 7. 

2^) Quae aetas iuveoibus muDus illud petentibus lege praescripta fuerit, nescitur. cf. Graeber. 1. c. 

») De iur. civ. Rom. P p. 553. 

^) Ne mihi obieceris apud Romanos persaepe adulescentulos iam matrimonio operam dedisse. Probe 
enim id scio ex Ov. Trist. IV, 10. Sed c^ Friedlaend., qui in libro de hist. mor. Bom. I, 448 scribit: „Im Sena- 
torenstande mag fuer die jungen Maenner die Bekleidung des ersten Amtes, der Quaestur (die man in der Regel 
im fuenfundzwanzigsten Jahr erhielt), oft eine Vorbedingung der Eheschliessong gewesen sein/' 

^ Nisi forte putandum est Caesarem amicitia impulsum esse, ut ei beneficium illud nominatim tribueret 
cf. Vell. 1. c. ,|nec aut Caesari quicqoam ex yictoriis suis fuit laetius quam servare Corvinum, aut maius exem- 
plum hominis grati ac pii quam Corvinus in Caesarera fuit". 



locaiDy qnt aliquo namero est, supra iam attulimns. Sed Tersus cum Grappio suspicionem mo- 
Tissent, prcmere nolebamus ^^). Itaque aliis locis circumspectatis sententiam nostram firmabimus. 
Ac primum quidem Messallam inter viyos non iam fuisse illo tempore, quo Ovidius 
epistulis IL Pont. I — III'') componendis occupatus fuerit, statim apparebit. Epistula enim II, 2 
poeta oundem Messalinum adlocutus habet vv. 97-^98: 



hoc pater ille tuus primo mihi cultus ab aevo, 
si quid habet sensus umbra diserta, petit. 



Hic igitur Ovidius Messallam apud inferos versari apertis vorbis fatetur. Alter locus in eo car- 
mine est, quod supra protulimus. Ibi poeta enim a Messalino petit, ne se deserat, cumque 
addat causam, cur ille se adiuvare debeat, fadt v. 27: 

ncc tuus est genitor nos infitiatus amicos. 

Si Messalla tum vitam degisset, qui poeta potuit scribere patrem se non essc infitiatum? 
Nonne dicere debebat patrem se non infitiari? 

Ex quo Messallae, si elegias illas ante annum 13 a poeta esse missas demonstrari 
possit, lioram fatalem non illo anno, sed antea accidisse sequitur. Quando igitur epistulas 
illas scriptas putabimus? De qua re Ovidius ipse nos facit certiores. Nam cum liber IV. 
absolutis demum libris I — III. conscribi coeptus sit, nonnuUae autem huius libri (cf. epp. 1 ct 
3) elegiae exeuntem annum 13 prae se ferant, libri iUi ante peractum annum 13 editi sunt. 

lam forsitan quispiam dixerit hanc causam magis contra mo quam pro me facere ; nam 
factum esse posse, ut elegiae illae Mcssalino datae sub finem a. 13 scriberentur, cum Messalla 
initio eiusdem anni mortuus osset ; interea poetam litteris ex urbe missis de re ea cognovisse. 
Sed certum mecum stat argumentum. Poeta enim I, 2 Messalinum verbis tam submissis adlo- 
quitur atque, quod ad eum epistulam dare audeat, ita petit veniam, ut facile hanc illi ante- 
cedere tibi persuadeas. Adde quod in nostra nondum ab amico, ut se apud principem inter- 
ponat, petere conatur. lam epistulam II, 2 vere a. 13 compositam esse p. 15 ss. dissertationis 
meae ostendi''). Itaque elegia II, 7 cum hac prior sit, vix ante finem a. 12 confecta est: quare 
Messallam non esse mortuum a. 13. evincitur. 

Sed longius progredi licet. Nam si Ovidius illum hominem, cui fere omnia, quae prae- 
stitit, debebat, mortuum esse cognovit, re vera eum hanc cladem duobus tantum locis tam 
obiter tetigisse iudicabimus? Estne omnino negandum illum, qui propter amissam coniugem 
casum Gallionis doleat "^), qui Gottae, ubi apud iudices orationem habuit, multis verbis applau- 
dat'^), morte Messallae audita ne verbum quidem de animo suo affecto fecisse? 

Denique Ovidius non tam rudis, agrestis, ferus, ingratus erat, ut de Gelso exstincto ita 
lugeret, ut diceret ex Pont. I, 9, 5 — 6: 

nec quicquam ad nostras pervenit acerbius aures, 
ut sumus in Ponto, perveniatque precor, 

»«) p. 3. 

^) Tres illos libros singalis epistuUs antea Komam missis una esse edttos primns vidit Meyeros 1. c. 

») Quaest. Ovid. Gryphisw. 1883. 

»*) ex Pont IV, 11. 

^) ex Pont. III, 5, 7 ss.; numerum exemplomm facile augere poteris. 



Messallam autem abreptum silentio praeteriret. Si re yera praeterire vellet, nonne sentire 
debebat Cottam amicum verba illa de Celso legentem offendi et laedi? 

Sed aduersarius strenuus hanc epistulam ante I, 7 et II^ 2 vel primam omnium ele- 
giarum librorum I — III. mihi obvertet conceptam esse atque Oyidium illam conscripsisse a. 
12 ante mortem MessaUae auditam. Becte id quidem monetur. Sed haec quaeso pensites! 
Ovidius vv. 25 ss. Celsum facit auxilium Cottae pro se implorantem: 

Maximus incumbet, quaque cst pietate, rogabit^ 

ne sit ad extremum Caesaris ira tenax, 
cumque suis fratris vires adhibebit et omnem, 

quo levius doleas, experietur opcm e. q. s. 

Hoc loco si omnino cuiquam e numero consanguineorum Cottae supplicare voluit, patrem adire 

debuit; nam haud scio, an is solus auxilium ferre potuerit. Nonne mirum est eum patris no- 

minis neque hoc in carmine neque in toto epp. Pont, ambitu mentionem fecisse ita, ut ipsum 

adloquatur ? 

Accedamus ad Tristia. Constat Ovidium Tristium elegias non singulas, sed libro de- 

mum confecto Romam misissc. Sed ut amici sentirent, quemnam ex numero suo peteret, signa 

quaedam :mplicuit, quibus agnoscerentur. Messalinum certe et Cottam IV, 4 et IV, 5 tanta 

perspicuitate monstrat, ut vix legentcm possint fugere^®). Atque cum in votis Cottae habeat, 

(5, 27 ss.), ut coniunx ei sit mitis, filius moribus similis, fiUa nubilis, frater amans, cur non 

adnectit se deos precari, ut pater diu incolumis servetur? Quid quod Messalinum laudat 

w. 4, 5 — 6: 

cuius in ingenio est patriae facundia linguae, 

qua prior in Latio non fuit ulla foro. 

Nonne poeta imprimis verbo 'fuit' nobiscum conscntit? Ne quis contra dixerit versibus illis 
innui Messallam anima quidem frui, sed aetate fractum (cf. Hier.) mentis aciem praestrinxisse ; 
nam quam inhumanum homincm poeta illud commemorans se praebuit! 

Qua re nihil ahud relinquitur, quam ut Messallam, antequam Ovidius in exsiUum 
abierit, vitam edidisse asseveremus. Inde efficitur versus iUos ex Pont. I, 7, 29 — 30 — nam 
aliam causam, qua spurii iudicandi essent, ne Gruppius quidem invenit — ab Ovidio ipso con- 
ditos esse neque egere emendatione. 

Quando autem Ovidius urbem reliquit? De qua causa homines docti dissentiunt: alii, 
velut Merkelius, Leutschius eum profectum esse volunt a. 8, Massonus, Nipperdeius a. 9. Pro 
illis postremus stat Graeberus, quem ita rem expedivisse iam putabam, ut futurum esset, ut 
omnes adnuentes haberet. Exstitit autem pro his etiam post Graeberum Wartenbergius. Qui 
tamen, quamvis diligens in opere suo conficiendo fuerit, ita rem tractavit, ut facile possit re- 
felli. Constat enim Ovidium sub initium hiemis ex urbe cessisse ®'') ; quando Tomos advenerit, 
in ambiguo est. lam Wartenb. ipse profitetur p. 46 — 47 (cf. p. 51) carmen Trist. IV, 7 post 
IV, 6 confectum esse. In hoc autem poeta dicit vv. 19 — 20: 

36) Epifltalom IV, 4 Messalino, IV, 5 Cottae inscribendam esse Teuffeliufl (Hiflt. Utt Rom. 267, 6) recte 
intellexit Lorentzius tamen in opere fere nuUius pretii (De amic. in Ov. Trist. pers. Lips. 1881) atramque Cottae 
dari maluit. Totum diserimen Graebems TeuffeUum defendens ita explicuit, ut dubitatio remaneat nuUa. 

3^ Trist. I, 11, 2 ss. De re cf. etiam Matthiam in Fleck. ann. t. 129 p. 201 ss., cuius summa et cum 
Graebero et mecum convenit. 



ut patria careo, bis frugibus arca trita est, 
dissiluit uudo pressa bis uva pedo. 

Quid sibi voluut haec verba? Nimirum Ovidius fatetur, neque dissentit Wartenbergius, se duo 
autumnos, i. e. duo annos ab urbe abesse. Altero loco IV, 7 hos habemus versus 1 — 2: 

Bis me sol adiit gelidac post frigora brumac 
bisque sunm tacto Pisce peregit iter. 

„Scripta igitur est epistula, cum iam tertiae exilii hiemis .... Idus Februariae adessent" 

sic recte Wartenbergius. Sed quid poeta his versibus cxprimere voluit? Duos anuos esse 

transactos ! Ex quo urbem reliquit ? Minime I ex quo Tomos nactus est. Quid inde sequitur ? 

Concedit poeta se non hieme sed vere Tomos adventasse primamque hiemem Tomitanam sibi 

Don ante sed post primum autumnum peractam. Qua re qui apud Ovidium quartus autumnus 

est, necesse est, ut quartao hiemi antecesserit. Mirum quantum Warteubergius hoc negat. 

lam epistulam ex Pont. I, 2 propter versus 25 — 26: 
« 

hic me pugnantem cum frigore cumque sagittis 

cumque meo fato quarta fatigat hiems, 

Wartenbergius iure hiemi aa. 12/13 adsignat. Quo carmine igitur, si quidem, quae modo po- 
suimus, stant, epistula ex Pont. I, 8 propter versus 27 — 28: 

ut careo vobis, Stygias detrusus in oras, 
quattuor autumnos Plelas orta facit, 

prior est; est igitur scripta autumno a. 12. Cum igitur poeta, ex quo tempore Roraa profectus 
erat, autumno a. 12 quattuor annos compleverit, eum autumno a. 8 ex urbe migravisse explo- 
ratum est. 

Qua quaestione absoluta Messallae — nam ad hunc redimus — diem fatalem et ante 
autumnum a. 8 statuendum et propter Frontini 1. c. quam proxime ad annum 13 p. Chr. mo- 
vendum esse apparet^®). Utrique autem rei a. 8 prae omnibus satisfacit : accidit enim, ut vere 
vel aestate obiret Messalla, autumno in exsilium ageretur Ovidius. 

lam vero Hieronymus Messallam anuo aetatis septuagesimo altero defunctum tradit. 
Cuius numeri ratione habita eum a. 65 natum fortasse dixeris. Constat igitur, quod voluit 
Schaeferusl Itane verum? Minime, nam si verba recte interpretati erimus, facere non possu- 
mus, quin eum septuaginta annos et unum complevisse dicamus. Qua re ad annum 64 a. Chr. 
devenimus. Sed ipse concedo Hieronymum id spectasse, ut diceret eum septuaginta duo annos 
confecisse, quamquam apud Suetonium unum et septuaginta annos invenerat. Quo modo id 
factum esse existimabimus ? Nimirum Hieronymus non computavit annos, sed consules. Itaque 
ut septuaginta annos et unum, sic septuagies bis binos consules confecit. Eadem igitur via, 
si quidem vera consequi volumus, nobis ineunda est. Quod si feceris, ab a. 8 p. Chr. orsus 



^ Recte eDim teste Nipperdeio iam Burghesius animadvertit ex FroDt. Messallam, quod ei a. 13 demum 
Buccessor destlDatus sit, ad huDC aDDum spirasse dod coDseqneDS esse. Nam cum ei muDus illud capesseDti adiu- 
tores duo dati siDt (Frout c. 99), hos post eius excessnm per aliquod tempus aquas curasse dob posse sumere. 
Necessariom autem est iDtercapediDem illam quam brevissimam statui. 



8 

si consules binos siugulis anuis tFibueris, numero septuagies bis binorum consulum completo 
annum a. Cbr. 64 habebis. 

Quae nostra argumeutatio, etsi sibi constat, quantopere claudicet, ipse non ignoro 
neque, nisi causa altera sententia mea firmaretur, aliquem in partes meas trahere conarer. 
Sed ipse Hieronymus mihi evadit adiutor! Nam qui illum Messallae annum natalem a. 59 
statuisse expediemus, cum Suetonius annum 64 monstraverit? Nimirum Suetonius scripserat 
Messallam uatum esse, non Caesare et Bibulo css. (a. 59), quod Hieronymus invenisse sibi 
visus est, sed Caesare et Figulo css. (a. 64), (sc. L. lulio Caesare et C. Marcio Figulo). 

Quae cum ita sint, duos auctores nostros, Ovidium et Hieronymum, consentire neque 
tertium Frontinum discrepare intellegimas. Solus restat Tacitus. Atque locum illum esso 
depravatum iam Scaliger monuit. Mendum autem illud auctori ipsi esse impertiendum con- 
tradixit severissime Nipperdeius. Et recte quidem. Nam Tacitus it demonstratum Pollionem 
et Messallam ab eis aequalibus, qui fuissent sub Augusto, iam potuisse audiri; quo intellegitur 
eum, si quidem legentibus persuadere voluit, viros illos tum demum inducere potuisse, si ad 
extremos fere Augusti annos vixissent, Qui autem sententiam suam alicui probare potuit, si 
alterum duodetriginta aunos anto Augusti excessum absumptum dixit? Qua re mendum postea 
est inlatum. Quod Burghesius praecedente Scaligero ita sanare studuit, ut nomina transpo- 
neret. Sed hac re difficultatem minuit, non sustulit. Nam cum Pollio a. 5. p. Chr. diem 
supremum obierit, qui Tacitus dicere potuit eum esse elatum sub annum 14 a. Chr. ? Fcre tau- 
topere errasset, quantopere de Messalla. Itaque Nipperdeius scribendum esse statuit : „nam 
Corvinus in extremum usque Augusti' priucipatum, Asinius paene ad extremum duravit". Putat 
enim errorem ortum esse a librario, qui non intellexerit, quo modo verba 4n extremum' verbis 
*paoue ad extremum' opponerontur. Sed haud scio, an Nipperdeius his verbis locum magis 
corruperit quam emendaverit. Recte enim Warteubergius ^^) opponit, si mortes illorum virorum 
spatio tam exiguo distarent, Tacitum „et vcrius et ad propositum aptius" dixisse utrumque 
paene ad extremum vixisse. Deiude Taciti disputatio ita procedit, ut nomen illius, qui alterum 
vita superaverat, secundo loco ponendum fuerit. Itaque si verbis Nipperdeii utriusque vitae 
finem distiucte addere volcbat, dicere debuit Pollionem paene ad extremum, Corvinum usque 
in extremum Augusti priucipatum durasse. Quam ob rem in loco nostro mendum latere iudico 
multo gravius quam Nipperdeius sibi persuasit, et quod auctoritato codicum nostrorum per- 
sanari vix possit. 



3^) Idem vir doctua praecedente Massono alium locnm inveDisse sibi visus eat, qui ad tempus obitus 
Messallae destiuandum aliquid faciat. Vell. enim II, 112 de rebus a Messalino iu bello Illyrico (a. 5 p. Chr.) 
gestis baec tradit : „Felix eventu, forte conatu, priraa aestate belli Messalini opus mandandum est memoriae : qui 
vir, animo etiam quam gente nobilior, dignissimus, qui et patrem Corvinum habuisset et cognomen suum Cottae 
fratri relinqueret". QuibuB verbis Velleium inuuere Messallam iam decessisse, cum Messalinus ea ageret, Massono 
exploratum est, scilicet propter verbum ^habuisset*. Sed enuntiatum 'patrem habuisset' Velleius sine dubio hic 
poBuit pro ^genitorem habuisset*. lutellegendus igitur locus est, ac ei scriptor dixisset: „filius erat diguissimus, 
quem Mebsalla genuisset**. Itaque temporis alicuius momenti nulla ratio hic habetur. 

